Diari Oficial de la Generalitat Valenciana


Sumari del DOGV 1380, del 13-09-1990 (1990/818686)

DECRET 142/1990, de 20 d'agost, del Consell de la Generalitat Valenciana, pel qual s'accepta la cessió, a títol gratuït, de la propietat de l'immoble on es troba l'Asil, situat al carrer Verge de la Vallivana, de Morella, realitzada pel Patronal de l'Asil de Sant Joan Baptista, de Morella.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/08/20/142/dof/vci/html**

### Dades del document

Número de DOGV
:   1380

Data del DOGV
:   13-09-1990

Secció del DOGV
:   DISPOSICIONS GENERALS

Número del document
:   1990/818686


Data del document
:   20-08-1990

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 142/1990, de 20 d'agost, del Consell de la Generalitat Valenciana, pel qual s'accepta la cessió, a títol gratuït, de la propietat de l'immoble on s'ubica l'Asil, situat al carrer de la Mare de Déu de la Vallivana de Morella, realitzada pel Patronat de l'Asil de Sant Joan Baptista de Morella.  
El Patronat de la Fundació de l?Asil de Sant Joan Baptista de Morella, en sessió extraordinària realitzada el dia 18 de desembre de 1989, acordà la cessió gratuïta a la Generalitat Valenciana de l'edifici on es troba l'asil situat a Morella, c/ Verge de la Vallivana.  
En la disposició final de l'escriptura de constitució de la Fundació s'expressa la voluntat dels fundadors que l'establiment siga considerat com de beneficència particular, i s'estableix una clàusula de reversió dels béns a la propietat del Rector de Santa Maria la Major de Morella i li concedeix àmplies facultats per donar per dissolta la Fundació, sempre que s'utilitzen els béns sobrants en benefici d'aquesta població.  
La Direcció General de Serveis Socials de la Conselleria de Treball i Seguretat Social, mitjançant Resolució de data 25 de gener de 1990, autoritzà el Rector de Santa Maria la Major de Morella i el Patronat de la Fundació Asil de Sant Joan Baptista de Morella per fer donació a la Generalitat Valenciana de l'edifici propietat de la fundació esmentada, situat en el carrer Verge de la Vallivana, núm. 2, de Morella.  
Aquesta cessió es realitza amb la finalitat determinant que s'adeqüe com a residència de Tercera Edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta de l'asil, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en sessió celebrada el dia 20 d?agost de 1990,  
DECRETE:  
Article primer  
S'accepta la cessió, a títol gratuït, realitzada pel Patronat de la Fundació Asil de Sant Joan Baptista de Morella de l'immoble següent:  
Casa Asil de Sant Joan Baptista, situat a Morella, carrer de la Verge de la Vallivana, núm. 2. Consta de planta baixa, dos pisos, golfa i terrat, de deu metres de longitud per catorze d'amplària. Confronta: per la dreta amb el Calvari Vell; per l'esquerra, casa d'Estanislao Virgos, i per darrere, Hospital de Caritat.  
Aquest immoble figura inscrit en el Registre de la Propietat de Morella (Castelló) al foli 206, del tom 304, llibre 50, foli 45, finca número 1161.  
Article segon  
Aquesta cessió gratuïta de l'asil esmentat comporta el compromís per part de la Generalitat Valenciana d?adequar-hi una residència per a la Tercera Edat.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL:  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 20 d'agost de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA I CASANOVA


Còpia Permalink ELI